147. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 312 της 28 Σεπτ./6 Οκτ. 1994(ΦΕΚ. Α΄ 165) Προσδιορισμός του τρόπου χορήγησης των απαιτουμένων αδειών, συμπεριλαμβανομένης και της οικοδομικής άδειας, για την κατασκευή των έργων της παραγράφου 1 του άρθρ. 8 του νόμ. 2052/92 "Μέτρα για την αντιμετώπιση του Νέφους και Πολεοδομικές ρυθμίσεις" (ΦΕΚ. Α΄ 94). Έχοντας υπόψη: 1.Τις διατάζεις της παραγράφου 6 του άρθρ. 8 του νόμ. 2052/92 "Μέτρα για την αντιμετώπιση του Νέφους και Πολεοδομικές ρυθμίσεις "(ΦΕΚ .Α΄ 94). 2.Τις διατάξεις του άρθρ. 29Α του νόμ. 1558/ 1985, όπως αυτό προστέθηκε με το άρθρ. 27 του νόμ. 2081/1992 (ΦΕΚ. Α΄ 154). 3.Το γεγονός ότι από τις διατάξεις του παρόντος διατάγματος δεν προκαλείται δαπάνη εις βάρος του κρατικού προϋπολογισμού. 4.Την απόφαση αριθμ. ΥΠ. 123/15.7.1994 του Πρωθυπουργού "Καθορισμός αρμοδιοτήτων του Αναπληρωτή Υπουργού Περιβάλλοντος, Χωροταξίας και Δημοσίων Έργων Κωνσταντίνου Γείτονα " (ΦΕΚ. Β΄ 550). 5.Την αριθμ. 489/1994 γνωμοδότηση του Συμβουλίου της Επικρατείας, μετά από πρόταση του Αναπληρωτή Υπουργού Περιβάλλοντος, Χωροταξίας και Δημοσίων Έργων, αποφασίζουμε: (Μετά τη σελ 294,48088) Σελ. 294,48089 Τεύχος 1230-Σελ. 65 Σχέδια Πόλεων 23.Δ.α.147 Άρθρο 1.-Σκοπός του παρόντος διατάγματος είναι ο καθορισμός του τρόπου και της διαδικασίας χορήγησης όλων των απαιτουμένων αδειών (συμπεριλαμβανομένων και των οικοδομικών) για την εκτέλεση των έργων της παρ. 1 του άρθρ. 8 του νόμ. 2052/1992 (Α 154), ήτοι: α)Για την κατασκευή υπογείων χώρων στάθμευσης αυτοκινήτων και των απαιτουμένων για την εξυπηρέτηση αυτών υπέργειων εγκαταστάσεων σε προβλεπόμενους από τα εγκεκριμένα σχέδια κοινόχρηστους χώρους καθώς και σε χώρους κοινής ωφέλειας που ανήκουν στο Δημόσιο ή Νομικά πρόσωπα δημοσίου δικαίου. β)Για την κατασκευή υπόγειων διαβάσεων κάτω από κοινόχρηστους χώρους προκειμένου να εξυπηρετηθεί η διακίνηση πεζών και οχημάτων από και προς υπέργειους ή υπόγειους χώρους στάθμευσης αυτοκινήτων. γ)Για την κατασκευή υπογείων χώρων άλλων χρήσεων, όπως υγιεινής, καταστημάτων, αποθηκών κ.λπ. στους πιο πάνω κοινόχρηστους ή κοινωφελείς χώρους κατά τη δημιουργία υπόγειων χώρων στάθμευσης ή υπόγειων διαβάσεων. Άρθρ.2.-Αρμόδια υπηρεσία, για τον έλεγχο και τη χορήγηση των ανωτέρω αδειών είναι η Ειδική Υπηρεσία Δημοσίων Έργων Κτιριακών για την εκτέλεση έργων σταθμών αυτοκινήτων και Δικαστικού Μεγάρου Αθηνών της Γενικής Γραμματείας Δημοσίων Έργων (παρ. 6 άρθρ. 8 του νόμ. 2052/92). Άρθρ.3.-Η άδεια οικοδομικών εργασιών χορηγείται μετά από έγγραφη αίτηση του ενδιαφερόμενου και εκδίδεται σε δύο υποχρεωτικά στάδια ως εξής: Α)Κατά το πρώτο στάδιο της προέγκρισης υποβάλλονται στην αρμόδια ως άνω Υπηρεσία τα κατωτέρω στοιχεία και δικαιολογητικά: α)τοπογραφικό διάγραμμα στο οποίο προσδιορίζεται η θέση του υπόγειου σταθμού, οι είσοδοι-έξοδοι και η θέση των απαιτουμένων εγκαταστάσεων, των χώρων άλλων χρήσεων και υπογείων διαβάσεων συντεταγμένο σύμφωνα με τις διατάξεις του Π.Δ. από 8.7.93 (ΦΕΚ.795 Δ/13.7.1993) και ιδίως των άρθρ. 3, 4 και 5 αυτού. β)Κατόψεις των ορόφων που απεικονίζονται με τις διαστάσεις τους. Επιπλέον στις κατόψεις των υπόγειων σταθμών απεικονίζονται οι θέσεις στάθμευσης, οι διάδρομοι κυκλοφορίας, οι ράμπες με τις κλίσεις τους, οι είσοδοι-έξοδοι και ενδεικτικά απεικονίζονται οι χώροι Η/Μ εγκαταστάσεων, τα γραφεία τα κλιμακοστάσια, χώροι υγιεινής και κάθε άλλος βοηθητικός χώρος. γ)Ενδεικτικές τομές όπου αναγράφονται το συνολικό ύφος του κτιρίου και το μικτό κάθε ορόφου. Σελ. 294,48090 Τεύχος 1230-Σελ. 66 δ)Σύντομη τεχνική έκθεση στην οποία περιγράφονται το κτίριο του σταθμού και των χώρων άλλης χρήσης και οι απαιτούμενες εγκαταστάσεις. ε)Κυκλοφοριακή μελέτη σύμφωνα με τις ισχύουσες διατάξεις. στ)Διαγράμματα των υφισταμένων δικτύων οργανισμών κοινής ωφέλειας. ζ)΄Εγκριση αρχαιολογικής Υπηρεσίας. Η προέγκριση που χορηγείται αποτελεί την άδεια ίδρυσης του σταθμού. β)Κατά το δεύτερο στάδιο της οριστικής έγκρισης των οικοδομικών εργασιών που χορηγείται μετά την προέγκριση και κατόπιν έγγραφης αίτησης του ενδιαφερομένου ο οποίος υποβάλλει συγχρόνως και τη μελέτη του έργου συντεταγμένη σύμφωνα με τις διατάξεις του από 8.7.1993. Π.Δ/τος (ΦΕΚ. 795 Δ΄/13.7.1993), υποβάλλονται επί πλέον στην αρμόδια Υπηρεσία τα κατωτέρω στοιχεία: α)Μελέτη σήμανσης του σταθμού σύμφωνα με τις ισχύουσες διατάξεις. β)Μελέτη παθητικής και ενεργητικής πυροπροστασίας, σύμφωνα με τις διατάξεις του Π.Δ. 71/88 όπως κάθε φορά ισχύει (ΦΒΚ. Α΄ 32). Άρθρ.4.-Ως προς τον έλεγχο των μελετών, τη διαδικασία χορήγησης και αναθεώρησης και την ισχύ της άδειας εφαρμόζονται συμπληρωματικά οι διατάξεις του Π.Δ/τος από 8.7.1993 (Δ 795). 2.Προ της εκδόσεως της άδειας κατασκευής δεν επιτρέπεται η έναρξη των οικοδομικών εργασιών. 23.Δ.α.147 Σχέδια Πόλεων 